CELEX: C2006/212/58
Language: da
Date: 2006-09-02 00:00:00
Title: Sag T-171/06: Sag anlagt den 22. juni 2006 — Laytoncrest mod KHIM — Erico (TRENTON)

2.9.2006   
            
            
               DA
            
            
               Den Europæiske Unions Tidende
            
            
               C 212/32
            
         Sag anlagt den 22. juni 2006 — Laytoncrest mod KHIM — Erico (TRENTON)
   (Sag T-171/06)
   (2006/C 212/58)
   Stævningen er affattet på græsk
   Parter
   
      Sagsøger: Laytoncrest Limited (London, Det Forenede Kongerige) (ved dikigoros Nikolaos K. Dontas)
   
      Sagsøgt: Kontoret for Harmonisering i det Indre Marked (Varemærker og Design)
   
      Anden part i sagen for appelkammeret: Erico International Corporation (ved Gille Hrabal Struck Neidlein Prop Ross, Düsseldorf, Tyskland)
   Sagsøgerens påstande
   
               —
            
            
               Afgørelse truffet den 26. april 2006 af Andet Appelkammer i sag R-406/2004-2 annulleres.
            
         
               —
            
            
               Sagen hjemvises til realitetsbehandling ved appelkamrene ved Harmoniseringskontoret.
            
         
               —
            
            
               Harmoniseringskontoret og eventuelt det intervenerende selskab Erico International Corporation tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Laytoncrest
   
      Det omhandlede EF-varemærke: Ordmærket TRENTON for vare i klasse 7, 9 og 11 — ansøgning nr. 2 298 438
   
      Indehaver af det i indsigelsessagen påberåbte varemærke eller tegn: Erico International Corporation
   
      Det i indsigelsessagen påberåbte varemærke eller tegn: Ordmærket LENTON for varer i klasse 6 og 7
   
      Indsigelsesafdelingens afgørelse: Indsigelsen afvist. Indsigeren tilpligtet at betale sagens omkostninger
   
      Appelkammerets afgørelse: Besluttede at afslutte behandlingen af indsigelsen og klagen på grund af sagsøgerens stiltiende tilbagetagelse af ansøgningen om registrering af det pågældende varemærke
   
      Søgsmålsgrunde: Tilsidesættelse af artikel 44 og artikel 61, stk. 1, i Rådets forordning nr. 40/94, samt af regel 50 i Kommissionens forordning nr. 2868/95. Sagsøgeren gør gældende, at det i den anfægtede afgørelse fejlagtigt anførtes, at sagsøgerens udeblivelse fra indsigelsessagens og klagesagens behandling er ensbetydende med sagsøgerens tilbagetagelse af ansøgningen om registrering af det pågældende varemærke, og påpeger samtidig, at Appelkammeret var forpligtet til at fortsætte sagsbehandlingen og træffe afgørelse om realiteten, skønt sagsøgeren undlod at fremsætte bemærkninger.
   Tilsidesættelse af grundlæggende retsprincipper vedrørende retten forsvar og retten til at blive hørt som fastsat i artikel 73 i forordning nr. 40/94 og i regel 54 i gennemførelsesforordning nr. 28/68/95, hvorefter Appelkammeret var forpligtet til at give sagsøgeren mulighed for at tage stilling, inden der træffes en for sagsøgeren bebyrdende afgørelse.
   Tilsidesættelse af artikel 74, stk. 1, i forordning nr. 40/94. Sagsøgeren gør gældende, at Appelkammeret har overskredet og misbrugt sine beføjelser, da det fastslog, at der forelå en stiltiende tilbagetagelse af hele registreringsansøgningen.